Állásfoglalás a tagfelvételi eljárásról

A Magyar Aktuárius Társaság Alapszabálya a következőkben rendelkezik a tagfelvételről:
3.3	A Társaság megalakulását követően tagjelöltségért folyamodhat minden olyan magyar állampolgár, továbbá Magyarországon letelepedett, illetőleg magyarországi tartózkodási engedéllyel rendelkező nem magyar állampolgár, aki tudományos vagy gyakorlati tevékenysége révén az aktuárius szakmához hozzájárul, a szakmai és etikai normáknak megfelel, valamint a Társaság Alapszabályát és Etikai Szabályzatát magára nézve írásban is kötelezőnek ismeri el.
3.4	Tagjelölt felvételéhez két tag írásbeli javaslata szükséges. Javaslattevő az lehet, aki legalább 18 hónapja tagja a Társaságnak. A felvételi kérelmet a jelentkező írásban nyújtja be a Társaság Ügyvezetőségének. Az Ügyvezetőség ezt megvizsgálja és a formai követelmények teljesülése esetén tagjelöltté nyilvánítja a kérelmet benyújtót.
3.5	A tagjelölt a felvételét követő második rendes Közgyűlésig tarthatja meg bemutatkozó előadását a MAT egy rendezvényén. A bemutatkozó előadás után a tagjelölt a felvételét követő első vagy második rendes Közgyűlésen kérheti felvételét a Társaság tagjai sorába. Amennyiben a második Közgyűlésen sem születik pozitív döntés a felvételről, akkor a tagjelölt tagjelölti státusza is megszűnik.
3.6	Korábbi munkássága alapján a tagságért folyamodó kérheti felmentését a bemutatkozó előadás megtartása alól, és a tagfelvételi kérelmét követő rendes közgyűlésen taggá válhat. A kérelmet az Ügyvezetőség véleményezi a tagfelvétel előtt és döntéshozatalra a Közgyűlés elé terjeszti. Ilyen módon tagságért folyamodhat minden olyan magyar állampolgár, továbbá Magyarországon letelepedett, illetőleg magyarországi tartózkodási engedéllyel rendelkező nem magyar állampolgár, aki tudományos vagy gyakorlati tevékenysége révén az aktuárius szakmához hozzájárul, a szakmai és etikai normáknak megfelel, valamint a Társaság Alapszabályát és Etikai Szabályzatát magára nézve írásban is kötelezőnek ismeri el.

Magyar Aktuárius Társaság Ügyvezetősége állásfoglalása a tagfelvételi eljárásról 

1. Az alábbiakban az Ügyvezetőség azt a kritériumrendszert kívánja rögzíteni, amelyet a tagságért illetőleg a tagjelöltségért folyamodóktól elvár. A tagjelöltségért folyamodók esetében az Ügyvezetőség csak a formai kritériumok teljesülését vizsgálja, azonban a tagjelölt későbbi rendes tagért folyamodása esetén értékeli a tartalmai kritériumokat is. Természetesen a tartalmi kritériumok csak az Ügyvezetőség javaslataira vonatkoznak, hiszen a Közgyűlés joga a rendes tag felvétele. 

2. Formai kritériumok:
2.1. A jelöléshez az Ügyvezetőség által kiadott jelölőlapot kell használni. A jelölőlapot a melléklet tartalmazza.
2.2. A jelölőlapot és ajánlásokat 2009. április 21-ig két módon kell elküldeni a Titkár részére: levélben, megfelelő aláírásokkal ellátva és elektronikus formában (.rtf formátumban) is:
1. Levélben a következő címre:
Varga Tamás 
Magyar Aktuárius Társaság
MEHIB Zrt.
1243 Budapest, Pf. 510
2. E-mailben a következő címre:
tvarga@mehib.hu
2.3. A jelölőlap valamennyi rovatát ki kell tölteni, beleértve az ajánlások indoklását is. 
2.4. Az ajánlóknak legalább 18 hónapja a MAT tagjának kell lenniük (ez a kritérium a MAT alapszabálya szerint is betartandó). 
2.5 A jelölt vállalja, hogy amennyiben tagjelöltként és nem tagként lesz felvéve, a felvételt követő második rendes Közgyűlésig előadást tart a MAT valamely rendezvényén (ez a kritérium a MAT alapszabálya szerint is betartandó).

3. Tartalmi kritériumok: 
3.1. A jelöltnek legalább egy éve olyan területen kell dolgoznia, ahol aktuáriusi ismereteket (is) hasznosítani kell. 
3.2. Az ajánlóknak közös tevékenység alapján ismerniük kell a jelölt aktuáriusi munkáját. 
3.3. A jelölt magyar állampolgár, vagy aktuáriusi tevékenységét Magyarországon fejti ki. 
3.4. A jelölttel szemben etikai követelményeket is támasztunk. Nem javaslunk senkit a MAT tagjai közé, akinek eddigi tevékenysége rontja a szakma hírnevét. 
3.5 A jelöltnek felsőfokú végzettségűnek kell lennie.

4. Egyéb információk a 2009-as felvételi eljárásról 
4.1. A 2009. május 22-i közgyűlés előtt a jelölteknek lehetőségük van személyesen is bemutatkozni a MAT tagságának. 
4.2. A felvétellel kapcsolatos kérdésekkel a Titkárhoz lehet fordulni.
Varga Tamás
MEHIB Zrt.
1065 Budapest
Nagymező u. 46-48.
Tel: 374-9233
Fax: 269-1197
e-mail: tvarga@mehib.hu

Melléklet  (jelölőlap)

A jelölt neve: 
Munkahely neve: 
Munkahely címe: 
Munkahelyi telefonszám:
Munkahelyi faxszám: 
Lakás címe:
Levelezési címe (megfelelő aláhúzandó): munkahelyi cím  lakáscím
Lakás telefon: 
Mobil telefon: 
e-mail: 
Beosztása: 
Végzettsége: 
Állampolgársága: 
A jelentkezési lap MAT tagjainak történő szétküldéséhez hozzájárulok (megfelelő aláhúzandó): igen nem 
Felmentést kérek a bemutatkozó előadás megtartása alól: (megfelelő aláhúzandó):
igen nem 
Amennyiben tagjelöltként és nem tagként leszek felvéve, vállalom aktuáriusi előadás megtartását a MAT rendezvényén  (megfelelő aláhúzandó):
igen nem

Munkájához milyen aktuáriusi ismereteket, módszereket használ: 

A jelentkezési szándék rövid indoklása: 

(a melléklet a következő lapon folytatódik)

Szakmai pályafutás ismertetése: 

Amennyiben felmentést kér a bemutatkozó előadás megtartása alól, annak a tevékenységnek a rövid ismertetése, amelynek alapján a felmentést kéri:

Amennyiben tagjelöltként és nem tagként lesz felvéve, a vállalt aktuáriusi előadás címe és rövid tartalma: 

Dátum, aláírás 

1. Ajánló neve: 
Címe: 
Munkahely neve: 
Munkahely címe: 
Beosztása: 
Közös tevékenység, amelynek alapján az ajánlás történik: 

Ajánlás: 

Az ajánlás MAT tagjainak történő szétküldéséhez hozzájárulok (megfelelő aláhúzandó): 
igen nem 

Dátum, aláírás 

2. Ajánló neve: 
Címe: 
Munkahely neve: 
Munkahely címe: 
Beosztása: 
Közös tevékenység, amelynek alapján az ajánlás történik: 

Ajánlás: 

Az ajánlás MAT tagjainak történő szétküldéséhez hozzájárulok (megfelelő aláhúzandó): 
igen nem 

Dátum, aláírás